
ටෙන්ඩර් පත්‍රිකාව
ටෙන්ඩර් අංකය – UWU/GA/NCB/2026/26

මාසික කුලී පදනම මත වසරක් සඳහා වාහන ලබා ගැනීම

ඌව වෙල්ලස්ස විශ්වවිද්‍යාලයේ භාවිතය සඳහා මාසික කුලී පදනම මත වසර 01ක කාලයක් සඳහා පහත සඳහන් වාහන ලබා ගැනීම සඳහා ටෙන්ඩර් කැඳවනු ලැබේ.

	රථ මාදිලිය
	එන්ජින් ධාරිතාව සහ තාක්ෂණික අවශ්‍යතා
	පරිහරණය කරනු ලබන නිලධාරියා
	අනුමත ධාවන දුර
	රථ සංඛ්‍යාව

	A. Sedan මෝටර් රථය
	1490 cc සිට 1600 cc දක්වා, පෙට්‍රල් හෝ Hybrid, වායුසමනය, ජපන් යුරෝපිය හෝ ඊට වඩා සමාන පිළිගත් නිෂ්පාදන තත්ත්වයන්ගෙන් යුත් වාහනයක් විය යුතුයි.
	උපකුලපතිවරයා
	මසකට 3000km
	01

	B. Sedan හෝ SUV මෝටර් රථය
	1490 cc සිට 1600 cc දක්වා, පෙට්‍රල් හෝ Hybrid, වායුසමනය, ජපන් යුරෝපිය හෝ ඊට වඩා සමාන පිළිගත් නිෂ්පාදන තත්ත්වයන්ගෙන් යුත් වාහනයක් විය යුතුයි.
	පීඨාධිපති/ කළමනාකරණ පීඨය
	මසකට 2000km
	01



ටෙන්ඩරය සඳහා වන කොන්දේසි
1. [bookmark: _Hlk238317301]ටෙන්ඩරය ප්‍රදානය කරන දින සිට වසර 01ක කාලයක් සඳහා ඉහත සඳහන් වාහන සැපයිය හැකි ලියාපදිංචි ආයතන හෝ පුද්ගලයින් වෙතින් ටෙන්ඩර් කැඳවනු ලැබේ.

2. වාහන සැපයීමේදී වාහනයට අදාළ රියැදුරුගේ මාසික වේතනය ඇතුළු ඒ හා බැඳුනු සියලු වියදම්ද වාහන හිමිකරු විසින් සැපයිය යුතු අතර, මිල ගණන් ඉදිරිපත් කිරීමේදී ඒ පිළිබඳව සැලකිලිමත් වී මිල ගණන් සටහන් කළ යුතුය.

3. ඉදිරිපත් කරනු ලබන මිල ගණන් ටෙන්ඩරය විවෘත කරන දින සිට දින 90ක් දක්වා වලංගු විය යුතුය.

4. [bookmark: _Hlk238317379]ලියාපදිංචි වාහනයක් ඉදිරිපත් කරන්නේ නම්, වාහනයේ ලියාපදිංචි සහතිකයේ සහතික කළ පිටපතක් ඉදිරිපත් කළ යුතුය. නව හෝ තවමත් ලියාපදිංචි කර නොමැති වාහනයක් ඉදිරිපත් කරන්නේ නම්, එහි හිමිකාරිත්වය සහ වාහනයේ විස්තර සනාථ කරන නිෂ්පාදක/ආනයනකරුගේ ඉන්වොයිසිය, ආනයන ලේඛන හෝ අදාළ වෙනත් පිළිගත හැකි ලේඛන ඉදිරිපත් කළ යුතුය.

5. ටෙන්ඩරය සඳහා ඉදිරිපත් කරනු ලබන වාහනය ඉතා හොඳ ධාවන තත්ත්වයේ පැවතිය යුතු අතර, එහි ප්‍රථම ලියාපදිංචිය සහ නිෂ්පාදිත වර්ෂය 2022 හෝ ඊට පසු වර්ෂයක් විය යුතුය. එය සනාථ කිරීම සඳහා ලියාපදිංචි සහතිකයේ පිටපතක් ඉදිරිපත් කළ යුතුය. නව හෝ ලියාපදිංචි නොකළ වාහන සඳහා පළමු ලියාපදිංචි වර්ෂය පිළිබඳ අවශ්‍යතාවය අදාළ නොවේ. 2024 හෝ ඊට පසු නිෂ්පාදිත වාහන සඳහා ප්‍රමුඛතාව ලබා දිය හැකිය. ටෙන්ඩර් ඇගයීමේදී මිල ගණන්වලට අමතරව වාහනයේ නිෂ්පාදිත වර්ෂය, ලියාපදිංචි වර්ෂය, වාහනයේ තත්ත්වය, නඩත්තු සේවා වාර්තා සහ ධාවනය කර ඇති කිලෝමීටර ප්‍රමාණය සලකා බලනු ලැබේ. නියමිත පිරිවිතරවලට අනුකූල වාහන ප්‍රමාණවත් පරිදි නොලැබුණහොත් පමණක් ඉහත කොන්දේසිවලට පරිබාහිරව වාහන තෝරා ගැනීමට කටයුතු කරනු ඇත. 

6. සියලුම ටෙන්ඩර්පත් සමඟ රු. 30,000.00ක ආපසු ගෙවනු ලබන ලංසු ඇපකරයක් (Bid Bond) ඉදිරිපත් කළ යුතුය. මෙම ලංසු ඇපකරය විශ්වවිද්‍යාලයේ සරප් වෙත රු. 30,000.00ක මුදලක් ගෙවා ලබාගත් මුල් ලදුපත මඟින් හෝ පිළිගත් වාණිජ බැංකුවකින් ලබාගත්, ටෙන්ඩරය විවෘත කරන දින සිට දින 120ක් දක්වා වලංගු රු. 30,000.00ක බැංකු බැඳුම්කරයක් මඟින් ඉදිරිපත් කළ යුතුය. (අදාළ ලංසු ඇපකරය රහිත ටෙන්ඩර්පත් සෘජුවම ප්‍රතික්ෂේප කරනු ලැබේ). ටෙන්ඩරය ජයග්‍රහණය කිරීමෙන් පසු විශ්වවිද්‍යාලය මඟින් ඉල්ලුම් කළ විට වාහනය සැපයීමට අපොහොසත් වුවහොත් මෙම ඇපකර මුදල රාජසන්තක කෙරේ.

7. ලියාපදිංචි කළ වාහනයක් ඉදිරිපත් කරන්නේ නම්, එය ටෙන්ඩර්කරුගේ නමට ලියාපදිංචි වී තිබිය යුතුය. යම් ආයතනයක් මඟින් ටෙන්ඩරය ඉදිරිපත් කරන්නේ නම්, එම ආයතනය සහ වාහන හිමිකරු අතර පවතින නෛතික බැඳීම සනාථ කිරීම සඳහා බලපත්‍රයේ/ගිවිසුමේ පිටපතක් (ඇටෝනි බලපත්‍රය/ Power of Attorney) ඉදිරිපත් කළ යුතුය. 

8. වාහනය සඳහා සම්පූර්ණ රක්ෂණ ආවරණයක් (Full Insurance) තිබිය යුතු අතර, කුලී ධාවනය (Hiring) සහ වාහනයේ ගමන් කරන මගීන් සඳහා අවශ්‍ය රක්ෂණ ආවරණයද ඇතුළත් විය යුතුය. එසේම වාහනය  ලබා දී ඇති නිලධාරියාටද අවශ්‍ය විට වාහනය ධාවනයට පහසුව සැලසෙන පරිදි එයට අදාළ රක්ෂණ ආවරණයද ඇතුලත් විය යුතුය.  තේරී පත් වන ටෙන්ඩර්කරු වාහනය විශ්වවිද්‍යාලය වෙත භාරදීමේදී අදාළ රක්ෂණ සහතික ඉදිරිපත් කළ යුතු අතර, ගිවිසුම් කාලය තුළ රක්ෂණය අඛණ්ඩව වලංගුව පවත්වා ගැනීම ටෙන්ඩර්කරුගේ වගකීම වේ.

9. [bookmark: _Hlk238324273]වාහනය විශ්වවිද්‍යාලය භාරයේ පැය 24 පුරා තැබිය යුතුය. වාහන භාර නිලධාරියාගේ පූර්ව අවසරයකින් තොරව වාහනය විශ්වවිද්‍යාල පරිශ්‍රයෙන් ඉවත් නොකළ යුතුය. අනුමත ඉවත් කිරීමක් සිදු වූ විට, වාහනය භාවිතයෙන් බැහැරව තිබූ කාලයට අදාළ මුදල මාසික කුලියෙන් අඩු කරනු ලැබේ. 
අඩු කිරීමේ පදනම = මාසික කුලිය ÷ 30 × භාවිතයෙන් බැහැරව තිබූ දින ගණන.

10. [bookmark: _Hlk238324664]වාහනයේ නියමිත නඩත්තු හා සේවා කටයුතු මෙන්ම ඒ සඳහා වන සියලු වියදම් ටෙන්ඩර්කරු විසින් දැරිය යුතුය. සාමාන්‍ය සේවා කටයුතු සඳහා මසකට උපරිම එක් දිනක් ලබා දිය හැකි අතර, ඒ සඳහා වාහන භාර නිලධාරියාගේ පූර්ව අනුමැතිය ලබාගත යුතුය. මෙම දිනය සඳහා මාසික කුලියෙන් කිසිදු ගාස්තුවක් අඩු කරනු නොලැබේ. කෙසේ වුවද අදාළ දිනය තුල ධාවනය කල දුර ප්‍රමාණය මාසය තුල ධාවනය කල මුළු දුර ප්‍රමාණයෙන් අඩු කර අදාළ ගණනය කිරීම සිදු කරනු ඇත.

11. [bookmark: _Hlk238325192]වාහනය විශ්වවිද්‍යාල සේවය සඳහා පැය 24 පුරා යෙදවීමට හැකි වන පරිදි, සුදුසු රියදුරෙකු යෙදවීම ටෙන්ඩර්කරුගේ වගකීම වේ. රියදුරුගේ වැටුප, EPF, ETF, අතිකාල, නිවාඩු/නිවාඩු දින ගෙවීම් සහ අදාළ සියලුම කම්කරු නීතිමය හා ව්‍යවස්ථාපිත ගෙවීම් ටෙන්ඩර්කරු විසින් දැරිය යුතුය. බදුල්ලෙන් පිටත රාත්‍රී ගමන් වාර සඳහා ගෙවන පැයක අතිකාල ගාස්තුව සහ රාත්‍රී නවාතැන් දීමනාව ලංසු පත්‍රයේ වෙනම සටහන් කළ යුතුය. විශ්වවිද්‍යාලය විසින් රියදුරු සඳහා වෙනම කිසිඳු ගෙවීමක් සිදු කරනු නොලැබේ. විශ්වවිද්‍යාල පරිශ්‍රයේ නවාතැන් ගන්නා රියදුරන් සඳහා නවාතැන් පහසුකම් විශ්වවිද්‍යාලය මඟින් සපයන අතර, ඒ වෙනුවෙන් මාසිකව එක් රියදුරෙකු සඳහා රු. 2,000.00ක මුදලක් අය කර ගනු ලැබේ.

12. [bookmark: _Hlk238325282]ටෙන්ඩරය ඉදිරිපත් කරන අවස්ථාවේදී, ටෙන්ඩරය අවසන් වන දිනට පෙර මාස 03ක කාලය තුළ ලබාගත් ඉන්ධන පරිභෝජන/කාර්යක්ෂමතාව පිළිබඳ සහතිකයක් (Fuel Consumption Test Report) ඉදිරිපත් කළ යුතුය. මෙය වාහන ඇගයීමේදි සලකා බලනු ලැබේ.

13. තේරී පත් වූ ටෙන්ඩර්කරුට ගිවිසුම් කාලය තුළ වාහනය ඉවත් කර ගැනීමට අවශ්‍ය නම්, අවම වශයෙන් මාසයක (01) පූර්ව ලිඛිත දැනුම් දීමක් කළ යුතුය. විශ්වවිද්‍යාලයට අදාළ වාහනය තවදුරටත් අවශ්‍ය නොවන්නේ නම්, හිමිකරු වෙත දැනුම් දී මාසයක (01) කාලයක් ඇතුළත වාහනය විශ්වවිද්‍යාලයෙන් ඉවත් කර ගැනීමට කටයුතු කරනු ලැබේ. මාස 01ක පූර්ව දැනුම් දීමකින් තොරව වාහනය සේවයෙන් ඉවත් කර ගන්නේ නම්, ඉහත කාර්ය සාධන බැඳුම්කරය විශ්වවිද්‍යාලයට රාජසන්තක කර ගැනීමේ පූර්ණ අයිතිය විශ්වවිද්‍යාලය සතු වේ.

14. සාර්ථක ටෙන්ඩර්කරු විසින් මාස 12ක මුළු ටෙන්ඩර් වටිනාකමින් 5%කට සමාන වූ, මාස 13ක කාලයක් සඳහා වලංගු කාර්ය සාධන බැඳුම්කරයක් (Performance Bond) විශ්වවිද්‍යාලය වෙත භාරදිය යුතුය. ටෙන්ඩර් කාලය දීර්ඝ කරන්නේ නම්, මෙම බැඳුම්කරයේ වලංගු කාලයද ඊට අනුකූලව දීර්ඝ කළ යුතුය.

15. වාහනය පැය 24කට වැඩි කාලයක් නඩත්තු හෝ දෝෂ සහිත තත්ත්වයන් නිසා හෝ භාවිතයෙන් බැහැර වීමට සිදු වුවහොත්, ඒ සඳහා ආදේශක වාහනයක් සැපයීමට ටෙන්ඩර්කරු බැඳී සිටී. එසේ නොකරන අවස්ථාවලදී කොන්දේසි අංක 09 ප්‍රකාරව මුදල් අඩු කිරීමට හෝ කාර්ය සාධන බැඳුම්කරයෙන් අය කර ගැනීමට කටයුතු කෙරේ. විශ්වවිද්‍යාලය විසින් බාහිරින් වෙනත් වාහනයක් යෙදවීමට සිදු වුවහොත් ඊට යන සම්පූර්ණ පිරිවැය ටෙන්ඩර්කරුගෙන් අය කර ගනු ලැබේ.

16. වාහනයේ සියලුම ආසන සඳහා සම්මත මගී ආරක්ෂක පටි (Seat Belts) තිබිය යුතුය. ආසන හිස රැඳවුම් (Head Rest) සහිත, සුවපහසු ලෙස සකස් කළ හැකි (Adjustable) සම්මත ප්‍රමාණයේ ඒවා විය යුතුය.

17. [bookmark: _Hlk238413735]පිළිගත් ටෙන්ඩර්කරු වාහනය සෑම විටම මනා ක්‍රියාකාරී ධාවන තත්ත්වයෙන් පවත්වා ගත යුතුය. විශ්වවිද්‍යාල බලධාරීන් විසින් නියම කරන අවස්ථාවලදී වායු සමීකරණ (A/C), තිරිංග, බැටරි පද්ධති නිවැරදි කිරීම සහ ටයර් මාරු කිරීම ප්‍රමුඛතාව මත සිදු කළ යුතුය. වාහනය ඇතුළත හා පිටත පිරිසිදුව පවත්වා ගත යුතුය.

18. නුසුදුසු ධාවන තත්ත්වය, රියදුරුගේ නොසැලකිල්ල, රාජකාරිය නිසි ලෙස ඉටු නොකිරීම හෝ විශ්වවිද්‍යාලයේ නීත්‍යානුකූල උපදෙස් නොපිළිපැදීම වැනි හේතු මත අදාළ වාහනය හෝ රියදුරු ඉවත් කිරීමට විශ්වවිද්‍යාලයට අයිතිය ඇත.

19. වාහනය සේවයේ යොදවන පළමු දිනට පෙර රියදුරුගේ පහත සඳහන් ලියකියවිලි විශ්වවිද්‍යාලය වෙත භාරදිය යුතු අතර, අනුමත රියදුරන් පමණක් සේවයේ යෙදවිය යුතුය:
· රියදුරු බලපත්‍රයේ පිටපත
· ජාතික හැඳුනුම්පත් පිටපත
· මාස 03ක් ඇතුළත ලබාගත් පොලිස් වාර්තාව

20. වාහනයට සිදු වන අනතුරු සම්බන්ධයෙන් විශ්වවිද්‍යාලය වගකියනු නොලැබේ. අනතුරකදී මගීන් සඳහා වන රක්ෂණ වන්දි ලබා දීමට ටෙන්ඩර්කරු මැදිහත් විය යුතුය. කාර්මික දෝෂයක් හෝ අනතුරක් හේතුවෙන් වාහනය ධාවනය කළ නොහැකි වූ විට, ටෙන්ඩර්කරු විසින් සුදුසු ප්‍රතිස්ථාපන වාහනයක් ලබා දිය යුතුය.

21. සපයනු ලබන වාහනයට අදාළ ධාවන සටහන් පොත (Running Charts) රියදුරු විසින් මනා ලෙස පවත්වාගෙන යා යුතු අතර, සෑම ගමනක් අවසානයේදීම අදාළ නිලධාරියාගේ අත්සන ලබා ගත යුතුය.

22. සෑම මසක් අවසානයේදීම ධාවන සටහන් පොත සමඟ මාසික බිල්පත ඉදිරිපත් කළ යුතුය. නිලධාරීන් විසින් අත්සන් කර නොමැති කිලෝමීටර සඳහා ගෙවීම් කරනු නොලැබේ. මාසය අවසන් වී දින 15ක් ඇතුළත බිල්පත් ගෙවීම් සඳහා යොමු කළ යුතුය. ප්‍රමාද වන සෑම සතියක් සඳහාම මුළු බිල්පත් වටිනාකමින් 0.5%ක දඩයක්, උපරිම 10%ක සීමාවකට යටත්ව කපා හරිනු ලැබේ.

23. ටෙන්ඩර් මිළ ගණන් ඉදිරිපත් කිරීමේදී මුල් පිටපත සහ අනුපිටපත වෙන වෙනම සීල් තැබූ කවරවල බහා, කවරයේ වම්පස ඉහළ කෙළවරේ 'මාසික කුලී පදනම මත වාහන සැපයීම - ටෙන්ඩර් අංක: UWU/GA/NCB/2026/26' ලෙස සඳහන් කර, 'සභාපති, ප්‍රසම්පාදන කමිටුව, ඌව වෙල්ලස්ස විශ්වවිද්‍යාලය, බදුල්ල' යන ලිපිනයට ලියාපදිංචි තැපෑලෙන් හෝ විශ්වවිද්‍යාලයේ ලේඛකාධිකාරී කාර්යාලයේ තබා ඇති ටෙන්ඩර් පෙට්ටියට 2026.09.22 වන දින පෙ.ව. 11.30ට පෙර ලැබෙන සේ යොමු කළ යුතුය.

24. නියමිත වේලාවට පසුව ලැබෙන ටෙන්ඩර්පත් සෘජුවම ප්‍රතික්ෂේප කරනු ලැබේ. තැපෑලේදී සිදු වන ප්‍රමාදයන් සම්බන්ධයෙන් විශ්වවිද්‍යාලය වගකියනු නොලැබේ.

25. ටෙන්ඩර්පත් 2026.09.22 වන දින පෙ.ව. 11.30ට විශ්වවිද්‍යාලයීය ප්‍රධාන පරිපාලන ගොඩනැගිල්ලේදී විවෘත කරනු ලබන අතර, ඒ සඳහා ලංසුකරුවන්ට හෝ ඔවුන්ගේ බලයලත් නියෝජිතයෙකුට සහභාගී විය හැක.

26. මිල ගණන් අකුරෙන් සහ ඉලක්කමෙන් පැහැදිලිව සටහන් කළ යුතුය. යම් වෙනස් කිරීමක් සිදු කර ඇත්නම් අත්සන් තබා සහතික කළ යුතුය. නිවැරදි කිරීමේ තීන්ත (Tipex) භාවිතා නොකළ යුතුය.

27. එක් ඉල්ලුම්කරුවෙකු වාහන එකකට වඩා ඉදිරිපත් කරන්නේ නම්, එක් එක් වාහනය සඳහා වෙන වෙනම ටෙන්ඩර් පත්‍ර සහ වෙන වෙනම ඇපකර ඉදිරිපත් කළ යුතුය.

28. සේවා අවශ්‍යතාව මත ටෙන්ඩර් කාල සීමාව අවසන් වූවද සේවය තවදුරටත් දීර්ඝ කිරීමට සිදුවිය හැක.

29. ඕනෑම ටෙන්ඩර්පතක්/ලංසුවක් සම්පූර්ණයෙන් හෝ කොටසක් පිළිගැනීමට හෝ ප්‍රතික්ෂේප කිරීමට ප්‍රසම්පාදන කමිටුව සතු අයිතිය සුරක්ෂිත වේ.

30. පරීක්ෂා කිරීම සඳහා වාහන ඉදිරිපත් කරන ලෙස දැනුම් දුන් විට අදාළ ස්ථානයට වාහනය ඉදිරිපත් කළ යුතුය. ඒ සඳහා කිසිදු ගෙවීමක් කරනු නොලබන අතර, පරීක්ෂාවට ඉදිරිපත් නොකරන වාහනවල ලංසු ඇපකර නිදහස් නොකෙරේ. පරීක්ෂාව සඳහා ඉදිරිපත් නොකරන වාහනයක් ඇගයීමෙන් ඉවත් කළ හැකිය.

31. වාහනය පරීක්ෂා කිරීමෙන් අනතුරුව එය විශ්වවිද්‍යාල සේවයට යොදා ගැනීමට තීරණය කළහොත්, ඉහත කොන්දේසි සහ අදාළ ප්‍රසම්පාදන නීති/මාර්ගෝපදේශවලට යටත්ව ලිඛිත ගිවිසුමකට එළඹිය යුතුය. රජයේ බදු සහ අනෙකුත් අදාළ ගෙවීම් සම්බන්ධයෙන් බලපවත්නා නීති හා ප්‍රතිපත්ති අනුගමනය කරනු ලැබේ.

32. වාහනය වෙනස් කිරීමට අවශ්‍ය නම්, ඒ සඳහා අවම වශයෙන් මාසයක පූර්ව ලිඛිත දැනුම්දීමක් ලබා දී විශ්වවිද්‍යාලයේ අනුමැතිය ලබාගත යුතුය.





[bookmark: _Hlk238414845]මිල ගණන් ඉදිරිපත් කිරීම
	විස්තරය
	ගාස්තුව (රු.):

	මාසික කුලිය (රු.):
(මසකට කි.මී. 2,000 දක්වා, ඉන්ධන නොමැතිව) 
	

	අනෙකුත් බදු (ඇත්නම්) (රු.):
	

	VAT බදු (ඇත්නම්) (රු.):
	

	මුළු මාසික කුලිය (රු.):
	

	කි.මී. 2,000 සීමාව ඉක්මවන සෑම අමතර කි.මී. 01ක් සඳහා ගාස්තුව, ඉන්ධන නොමැතිව (රු.):
	

	අදාළ වාහනයේ රියදුරු සඳහා මාසික වැටුප (රු.):
(කම්කරු නීති හා ව්‍යවස්ථාපිත ගෙවීම් ඇතුළුව)
	

	බදුල්ලෙන් පිටත රාත්‍රී ගමන් වාර සඳහා ගෙවන පැයක අතිකාල ගාස්තුව (රු.):
	






	[bookmark: _Hlk238414778]ටෙන්ඩර්කරුගේ සහ වාහනයේ තොරතුරු
	

	1. ටෙන්ඩර්කරුගේ නම:
	

	2. ජාතික හැඳුනුම්පත් අංකය/ විදේශ ගමන් බලපත්‍ර අංකය:
	

	3. ආයතනයක් නම් ව්‍යාපාර ලියාපදිංචි අංකය:
	

	4. ස්ථිර ලිපිනය:
	

	5. දුරකථන අංකය/ විද්‍යුත් තැපෑල::
	

	6. ටෙන්ඩරය සඳහා ඉදිරිපත් කරනු ලබන වාහනයේ වර්ගය සහ මෝස්තරය:
	

	7. වාහන අංකය (ලියාපදිංචි කර ඇත්නම්):
	

	8. නිෂ්පාදිත වර්ෂය:
	

	9. පළමු ලියාපදිංචි වර්ෂය (අදාළ නම්):
	

	10. එන්ජින් ධාරිතාව (cc):
	

	11. වත්මන් ධාවන දුර (කි.මී.):
	

	12. ආසන සංඛ්‍යාව:
	

	13. රක්ෂණය වලංගු වන දිනය:
	

	14. ආදායම් බලපත්‍රය වලංගු වන දිනය:
	

	15. තක්සේරු දළ වටිනාකම (තක්සේරු වාර්තාව අමුණන්න):
	




[bookmark: _Hlk238415009]පහත සඳහන් ලක්ෂණ අදාළ වාහනයේ පවතින්නේද යන්න ඇත (✓) හෝ නැත (✗) මඟින් සලකුණු කරන්න.

	අංකය
	ලක්ෂණය / පහසුකම
	ඇත (✓) / නැත (✗)

	01
	එන්ජින් පද්ධතිය (Fuel only/ Electric/ Hybrid/ Plug-in Hybrid)
	

	02
	ස්වයංක්‍රීය ගියර් පද්ධතිය (Auto Gear)
	

	03
	පාකිං සෙන්සර් (Parking Sensors)
	

	04
	රේඩාර් සෙන්සර් (Radar Sensors)
	

	05
	ඩෑෂ්බෝඩ් කැමරා (Dashboard Camera)
	

	06
	පවර් මිරර්ස් (Power Mirrors)
	



ඉදිරිපත් කරනු ලබන ඉහත මිල ගණන් ටෙන්ඩරය විවෘත කරන දින සිට දින 90ක් දක්වා වලංගු බවත්, ටෙන්ඩර් කොන්දේසිවලට අනුකූලව වාහන ලියාපදිංචි කිරීමේ සහතිකයේ පිටපතක් මෙයට අමුණා ඇති බවත්, සියලුම ටෙන්ඩර් කොන්දේසි හොඳින් කියවා තේරුම් ගෙන ඊට එකඟතාව පළ කරමින් මෙම මෙම මිල ගණන් ඉදිරිපත් කරන බවත් සහතික කරමි.

